Pročko, Jozef, poslanec NR SR (2024-05-14):
Milé kolegyne, milí kolegovia, pamätáte si určite: zabi bobra, zachrániš strom. Vymysleli si nové. (Rečník ukázal transparent s nápisom: „Vyrúb strom, zbadáš medveďa.“) To je neskutočné. Ja si myslím, že táto veta, ktorú povedal pred chvíľou Huliak, bude na Zomri. Počuli ste, čo povedal? Ak ste pozorne počúvali, v rozprave vo faktickej poznámke povedal, zarástli nám pri dedinách územia aj pri mestách a skrátila sa tým krycia plocha územia. To je fakt na... chvíľočku si oddýchnite. Tým, že sme zarástli, že sme nechali my zarásť, tak sa skrátila krycia plocha územia. Toto by som poprosil vo faktickej, pán Huliak, vysvetliť, lebo toto je, toto je naozaj terminus technicus, ktorý je pre mňa terra incognita, ja tomuto nerozumiem. Pán Malatinec, škoda, že tu nie je, ale pán Malatinec aj pán Kalivoda vám rozprávajú o tom, že toto skrátené legislatívne konanie je veľmi dôležité, lebo ľudia si nemôžu obhospodarovať svoje políčka. No ja vám poviem, že, pán Malatinec, choď na Belovú a choď sa pozrieť aj teraz. Tam môj dobrý priateľ obhospodaruje a trvale trávnaté pozemky si vyčistil, bude tam chovať statok, dobytok a vyčistil si to. Ale on je tak čestný človek, že tam nechal aj stromy. Nechal, aby sa tie zvieratká tam mohli niekde skryť. Choďte sa pozrieť, aj teraz je to možné. A klamete a zavádzate, prepáčte, pán Malatinec aj pán Kalivoda. Pretože aj teraz, keď niekto chce hospodáriť, tak si vyčistí tú náletovú plochu. Rozprával si, pán Malatinec, že pred 50 rokmi, aké tu bolo krásne. To tie stromy, ktoré majú 80 cm obvod, to rástlo koľko rokov? Za tri roky to narástlo? A musíte ich vyrúbať preto, lebo ten medveď, keď sa vyšportuje, začne robiť jogu, tak sa skryje za ten strom a nebudete ho vidieť? To je choré, mali sme tu horor Lesožrút 1 Žiga. Máme tu horor Lesožrút Taraba 2. Každý normálny človek a, milí Slováci, veď nie ste sprostí. Idú vám vyrúbať stromy, ktoré majú meter tridsať, priemer 80 cm. No čo to má spoločné, čo s hospodárením na políčku? Čo to má spoločné s hospodárením na políčku? Idú zase zarábať. Pamätáte si, ako ste aj vy voliči SMER-u nadávali, keď vám lesožrút Žiga rúbal naše lesy? A teraz idú robiť to isté, veď keď je tam náletová plocha, tak tú náletovú plochu krásne vyčistíte. Krásne to vyčistíte. Ale nie. My ideme rúbať stromy. KDH, keď toto podporíte, ty brďo, tak ježišikriste! Boh vám to naozaj, to sa budete chodiť, Janckulík, modliť niekde inde, nie do kostola. Preto na vás, lebo vy stále s tými smerákmi tam vzadu v bufete kšeftujete, teda rozprávate sa o niečom, takže kľud. Aha, tak riešite problémy ľudí so smerákmi, dobre, super. Jasné, na rozdiel odo mňa, ja riešim problémy medveďov teraz. Prepáčte, len mne to nedá, keď tu rozprávate niečo a tam vzadu sa s nimi bratríčkujete, tak mne mráz chodí po chrbte. Jasné, jasné, riešte, super, ste super človek. Vráťme sa k medveďom a trávnatým plochám. Skrátené legislatívne konanie je preto, lebo sú ohrozené životy ľudí a hospodárske škody. Životy ľudí sú ohrozené preto, lebo musíme vyrúbať, lebo medveď sa vám skryje za dedinou v tom poraste. Keď to vyrúbete za dedinou, tak už nie je hora o 50 metrov ďalej, tak medveď sa už tam môže skryť. Čiže o 50 metrov ďalej alebo o 100 metrov ďalej, no budeme musieť rúbať aj tie lesy. Roman, no, veď medveď sa tam skryje, nie? Takže ideme rúbať aj lesy. A poďme vyrúbať všetko, aby sme zbadali tých medveďov. Ten papalášizmus, čo sme tu už, čo tu už spomínali v rozprave, aj pani Kolíková, aj Ondro Dostál s Huliakom, ktorý si dovolil proti tomu, čo je napísané v zmluve, uverejniť veci na sociálnej sieti? Veď to je čistý papalášizmus, to je, to je egomaniak jak vyšitý! Pozrite, strelil som medveďa, ja vás zachránim! Ja prídem a strelím medveďa, kde chcete. Ja som nie slepý. A to, že to uverejnil na sociálnej sieti, veď to bol status a status je iné ako fotka. Viete, čo spravil, keď som prihlásil sa, tak mi posielal pusinky. Ja mu chcem povedať, pán Huliak, ja som heterosexuál. Nemám nič proti homosexuálom, naozaj mám kamarátov, ale neposielajte mi pusinky. Od vás si to fakt vyprosím. Naozaj, máme tu esenesácky ďalší produkt, ktorý je ani nie mega ukážka rabovania, ale to je vesmírna. Hej, počkajte, vesmír nebudem spomínať, lebo nevieme, aká je Zem a či vôbec vesmír existuje. Takže to je naozaj, to je ukážka toho, ako znova budeme mať lesožrútov ďalej. A zopakujem to, Slováci, keď si chcete obrábať políčka na Hriňovej, veď si to môžte vyčistiť. Keď tam máte náletovú plochu, keď tam máte naozaj kríky, to ide aj bez toho, že by ste to museli niekde zahlásiť. Ale pozor, ideme to spraviť tak, ako ste to počuli. Prečo by si nemohli developeri v Bratislave zarobiť tým, že vyrúbajú stromy, predajú a nemusia nikde nič robiť? Veď toto je zákon ako ušitý pre bohatých ľudí, nie pre vás. Bohatí budú rabovať a bohatí budú zarábať. A čo príde, o čo prídete vy? No o tie stromy. Toto mne spravili, toto mne spravili na mojich, na mojich pozemkoch, keď mi vyrúbali stromy, lebo to sú trvale trávnaté porasty a ja som si to tam chcel nechať. Lenže tak je spravený zákon a bola to aj moja chyba, lebo urbár prevzal spravovanie mojich pozemkov. Ja som na to nereagoval a oni mi vyrúbali moje, ja som chcel mať tam stromy, ja som nechcel, Romanko, pestovať kravičky a tieto... kuriatka. Aby sa skryli za tie stromy. Čiže to, čo rozprávajú naozaj a ako, ako vás zavádzajú tým, že to ideme robiť, Kalivoda a Malatinec, že veď dajme tým hospodárom, veď kedysi sa tu hospodárilo. Môžete hospodáriť. Tento zákon je nechutné rabovanie zase našich lesov. A už ste to tu spomínali naozaj, že tým, že sa tie náletové plochy naozaj vyrúbajú a myslím, že pán Spišiak určite aj vie, o čom hovorím, pretože máte aj vy nejaké pozemky, pán Spišiak, nemáte? Škoda. Takže o tomto celé je. Ja sa ešte budem k tomu vyjadrovať aj v rozprave ďalej, ale ako hovorím, teraz máme vyrúb strom, zbadáš medveďa, predtým bolo zastreľ bobra, zachrániš strom.